Source: http://www.europarl.europa.eu/doceo/document/A-8-2015-0249_RO.html
Timestamp: 2019-11-22 21:18:39+00:00
Document Index: 21814602

Matched Legal Cases: ['Articolul 3', 'articolul 9', 'articolul 14', 'articolul 4', 'articolul 1', 'Articolul 6', 'Articolul 6', 'Articolul 6', 'Articolul 6', 'Articolul 6', 'Articolul 6', 'Articolul 6', 'articolul 5', 'articolul 14', 'articolul 5', 'articolul 17', 'articolul 7', 'articolul 7', 'articolul 6', 'articolul 7', 'articolul 8', 'articolul 23', 'articolul 4', 'articolul 9', 'articolul 5', 'Articolul 5', 'articolul 13', 'articolul 7', 'articolul 5', 'articolul 17', 'articolul 17', 'articolul 5', 'articolul 6', 'articolul 7', 'articolul 8', 'articolul 5', 'Articolul 17', 'Articolul 18', 'articolul 1']

1758k 1372k
referitor la propunerea de directivă a Parlamentului European și a Consiliului privind reducerea emisiilor naționale de anumiți poluanți atmosferici și de modificare a Directivei 2003/35/CE
referitoare la propunerea de directivă a Parlamentului European și a Consiliului privind reducerea emisiilor naționale de anumiți poluanți atmosferici și de modificare a Directivei 2003/35/CE
(1) În ultimii 20 de ani, s-au înregistrat progrese semnificative în cadrul Uniunii în domeniul emisiilor atmosferice antropice și al calității aerului, prin intermediul unei politici dedicate a Uniunii, în special comunicarea din 2005 a Comisiei intitulată „O strategie tematică privind poluarea atmosferică” („STPA”)15. Directiva 2001/81/CE a Parlamentului European și a Consiliului16 a avut o contribuție esențială la acest progres prin stabilirea, începând din 2010, a unor plafoane ale emisiilor totale anuale ale statelor membre pentru dioxid de sulf (SO2), oxizi de azot (NOx), amoniac (NH3) și compuși organici volatili nemetanici (COVnm). Ca urmare, în perioada 1990-2010, emisiile de SO2 s-au redus cu 82 %, emisiile de NOx cu 47 %, emisiile de COVnm cu 56 % și emisiile de NH3 cu 28 %. Cu toate acestea, astfel cum se indică în programul „Aer curat pentru Europa” („STPA revizuită”)17, încă mai există efecte negative și riscuri semnificative asupra mediului și a sănătății umane.
15 Comunicarea din 21 septembrie 2005 a Comisiei către Consiliu și Parlamentul European intitulată „O strategie tematică privind poluarea atmosferică”, COM(2005) 446 final.
16 Directiva 2001/81/CE a Parlamentului European și a Consiliului din 23 octombrie 2001 privind plafoanele naționale de emisie pentru anumiți poluanți atmosferici (JO L 309, 27.11.2001, p. 22).
17 Comunicarea Comisiei către Consiliu și Parlamentul European intitulată „Programul «Aer curat pentru Europa», COM(2013) [xxx].
amendament lingvistic - nu se votează
În calitate de semnatare ale Convenției de la Minamata, UE și statele membre ar trebui să se asigure că Directiva privind plafoanele naționale de emisii contribuie la reducerea emisiilor de mercur, care au efecte negative grave asupra sănătății umane.
(8b) Pentru a reduce emisiile provenite din transportul maritim, trebuie asigurată punerea în aplicare deplină și la timp a limitelor stabilite în cadrul Organizației Maritime Internaționale (OMI), precum și aplicarea strictă a Directivei 2012/33/UE a Parlamentului European și a Consiliului1a. Este, de asemenea, nevoie de măsuri suplimentare pentru a controla emisiile generate de transportul maritim. UE și statele membre ar trebui să aibă în vedere definirea unor domenii noi de control al emisiilor și ar trebui să continue să colaboreze în cadrul OIM în vederea unei reduceri suplimentare a emisiilor.
În afară de introducerea unor soluții tehnice la nivelul UE (de exemplu, standarde Euro), statele membre ar trebui să elaboreze, să adopte și să pună în aplicare măsuri care nu sunt de natură tehnică și care pot reduce semnificativ poluarea atmosferică generată de vehicule și îmbunătăți sănătatea oamenilor și starea mediului.
(23) Statele membre ar trebui să stabilească norme privind sancțiunile aplicabile în cazul încălcării dispozițiilor naționale adoptate în temeiul prezentei directive și să se asigure că acestea sunt puse în aplicare. Sancțiunile respective ar trebui să fie eficiente, proporționale și cu efect de descurajare.
(d) atenuarea efectelor schimbărilor climatice prin reducerea emisiilor de poluanți cu ciclu de viață scurt și prin îmbunătățirea sinergiilor cu politica Uniunii privind clima și energia;
Definiția este extrasă din Directiva privind plafoanele naționale de emisie 2001/81/CE, în vigoare, pentru a asigura claritate și coerență.
3b. „nivel critic” înseamnă concentrația de poluanți din atmosferă peste care, conform cunoștințelor actuale, se pot produce efecte nocive directe asupra receptorilor, precum ființe umane, plante, ecosisteme sau materiale;
4b. „compuși organici volatili” sau „COV” înseamnă toți compușii organici rezultați din activități umane, alții decât metanul, care pot produce oxidanți fotochimici prin reacții cu oxizii de azot în prezența luminii solare.
Articolul 3 – punctul 5
5. „compuși organici volatili nemetanici” (COVnm) înseamnă toți compușii organici de natură antropică, alții decât metanul, care pot produce oxidanți fotochimici printr-o reacție cu oxizii de azot, în prezența luminii solare;
5. „compuși organici volatili nemetanici” (COVnm) înseamnă toți compușii organici de origine antropică, alții decât metanul, care pot produce oxidanți fotochimici printr-o reacție cu oxizii de azot, în prezența luminii solare;
Amendament lingvistic - nu se votează.
- Directiva 94/63/CE1a,
- Directiva 97/68/CE1b,
- Directiva 98/70/CE1c;
- Directiva 1999/32/CE1d,
- Directiva 2009/126/CE1e,
- Directiva 2004/42/CE1f,
- Directiva 2007/46/CE1g, inclusiv Regulamentul (CE) nr. 715/20071h,
- Directiva 2010/75/UE1l,
- Regulamentul (UE) nr. 167/20131m,
- Regulamentul (UE) nr. 168/20131n,
- Directiva 2014/94/UE1o.
În contextul ambițiilor noii Comisii în ce privește mai buna reglementare, „politicile UE privind poluarea atmosferică în funcție de sursă” sunt adăugate la directivă. Prin urmare, politica privind calitatea aerului ar trebui să ia în considerare și să evalueze implementarea politicilor UE privind poluarea atmosferică în funcție de sursă pentru a preveni suprapunerile, a consolida sinergia și a înțelege succesul sau eșecul anumitor state membre.
1. Statele membre își limitează cel puțin emisiile antropice anuale de dioxid de sulf (SO2), oxizi de azot (NOx), compuși organici volatili nemetanici (COVnm), amoniac (NH3), particule în suspensie (PM2,5) și mercur (Hg), în conformitate cu angajamentele naționale de reducere a emisiilor care se aplică începând cu 2020, 2025 și 2030, astfel cum se prevede în anexa II.
1a. Statele membre trebuie cel puțin să își limiteze emisiile antropice anuale de metan (CH4) în conformitate cu angajamentele naționale de reducere a emisiilor care se aplică începând cu 2030, astfel cum se prevede în anexa II.
Fără a aduce atingere alineatului (1), statele membre iau toate măsurile necesare care nu presupun costuri disproporționate pentru a limita emisiile lor antropice pentru anul 2025 de SO2, NOx, COVnm, NH3, PM2,5 și CH4. Nivelurile acestor emisii se stabilesc pe baza combustibililor vânduți, prin intermediul unei traiectorii de reducere liniare între nivelurile de emisii pentru 2020 și nivelurile de emisii definite de angajamentele naționale de reducere a emisiilor pentru 2030.
Statele membre transmit actualizări ale progreselor realizate pentru îndeplinirea angajamentelor lor naționale de reducere a emisiilor în rapoartele pe care le transmit Comisiei în conformitate cu articolul 9.
3. În vederea respectării dispozițiilor de la alineatele (1) și (2), următoarele emisii nu sunt luate în considerare:
3. În vederea respectării dispozițiilor de la alineatul (1), următoarele emisii nu sunt luate în considerare:
Statele membre își pot executa în comun angajamentele de reducere a emisiilor de metan și nivelurile intermediare de emisii menționate în anexa II, cu condiția îndeplinirii următoarelor cerințe:
Statele membre își pot executa în comun angajamentele de reducere a emisiilor de metan menționate în anexa II, cu condiția îndeplinirii următoarelor cerințe:
3. Statele membre pot stabili inventare naționale de emisii anuale ajustate pentru SO2, NOx, NH3, COVnm și PM2,5, în conformitate cu anexa IV, în cazul în care nerespectarea angajamentelor naționale de reducere a emisiilor ar rezulta din aplicarea unor metode îmbunătățite de inventariere a emisiilor, actualizate în conformitate cu cunoștințele științifice.
Raportoarea consideră că angajamentele asumate prin Directiva privind plafoanele naționale de emisie ar trebui să fie obligatorii și pentru 2025, ceea ce face superfluă referirea la plafoanele intermediare de emisii.
4. Statele membre care intenționează să aplice unul dintre mecanismele de flexibilitate prevăzute în prezenta directivă informează Comisia cu privire la acest fapt până la data de 31 decembrie a anului care precede anul de raportare în cauză. Informațiile transmise Comisiei includ poluanții și sectoarele vizate și, în cazul în care sunt disponibile, informații cu privire la amploarea impactului asupra inventarelor naționale de emisii.
Propunerea Comisiei ar devansa data de raportare pentru raportarea emisiilor naționale preliminare pentru anul anterior (30 septembrie în loc de 31 decembrie). Aceasta nu acordă timp suficient pentru coroborarea datelor și asigurarea calității acestora.
Comisia, cu sprijinul Agenției Europene de Mediu, analizează și evaluează dacă utilizarea oricăruia dintre mecanismele de flexibilitate pentru un anumit an îndeplinește cerințele și criteriile relevante.
Comisia, cu sprijinul Agenției Europene de Mediu, analizează și evaluează dacă utilizarea unui mecanism de flexibilitate sau de ajustare pentru un anumit an îndeplinește cerințele și criteriile relevante.
6. Comisia poate adopta acte de punere în aplicare în care să se precizeze normele detaliate pentru utilizarea unui mecanism de flexibilitate, astfel cum se menționează la alineatele (2) și (3), în conformitate cu procedura de examinare menționată la articolul 14.
1. Statele membre elaborează și adoptă un program național de control al poluării atmosferice în conformitate cu partea 2 din anexa III, în vederea limitării emisiilor anuale în conformitate cu articolul 4 și a realizării obiectivelor prezentei directive în conformitate cu articolul 1.
Articolul 6 – alineatul 2 – paragraful 1 – litera ab (nouă)
Articolul 6 – alineatul 2 – paragraful 1 – litera ba (nouă)
Articolul 6 – alineatul 2 – paragraful 1 – litera bb (nouă)
Articolul 6 – alineatul 2 – paragraful 1 – litera ac (nouă)
(bc) identifică măsurile care se impun pentru a îndeplini obiectivele menționate la literele (ba) și (bb).
Articolul 6 – alineatul 2 – paragraful 1 – litera ca (nouă)
Articolul 6 – alineatul 2 – paragraful 1 – litera cb (nouă)
(cb) evaluează măsura în care diferitele regiuni geografice naționale au nevoi și greutăți diferite în combaterea poluării atmosferice.
Articolul 6 – alineatul 2 – paragraful 1 – litera da (nouă)
2a. Comisia se asigură că toate politicile UE privind poluarea atmosferică în funcție de sursă își îndeplinesc scopul urmărit și contribuie la atingerea obiectivelor Uniunii privind calitatea aerului.
În acest scop, Comisia și statele membre convin imediat asupra noii propuneri de regulament Euro 6 privind emisiile în condiții de trafic reale (RDE) aflată în curs de examinare.
Noua metodă de omologare se aplică cel târziu din 2017 și asigură faptul că poluanții precum NOx și particulele în suspensie (PM2,5 și PM10) sunt limitați efectiv pe baza unor factori de conformitate care sunt necesari pentru a reflecta condițiile de trafic reale.
Acești factori de conformitate sunt stricți și cuantificați astfel încât să reprezinte numai incertitudinea procedurii de testare RDE.
2b. Statele membre stabilesc un sistem de inspecții de mediu de rutină și extraordinare și supraveghere a pieței și raportare publică pentru sursele mobile și staționare pentru a se asigura că politicile și măsurile reușesc să determine reduceri de emisii în condiții de funcționare reale.
*JO: a se introduce data: doi ani de la data transpunerii prezentei directive.
3a. Statele membre pot sprijini eliminarea treptată a surselor de emisii minore încurajând înlocuirea, în sectorul transporturilor și furnizării de combustibili, a furtunurilor poroase cu tehnologii cu zero emisii.
Hidrocarburile contribuie la formarea straturilor de ozon de joasă altitudine. Furtunurile standard pentru combustibili permit uneori scăpări de hidrocarburi, iar acest lucru poate fi prevenit prin utilizarea unor sisteme moderne, cu zero emisii.
(b) statele membre decid să utilizeze un mecanism de flexibilitate* prevăzut la articolul 5.
5. În conformitate cu legislația relevantă a Uniunii, statele membre consultă autoritățile competente care, prin natura responsabilităților ecologice specifice pe care le au în domeniul poluării atmosferice, al calității aerului și al gestionării acesteia la toate nivelurile, ar putea fi interesate de punerea în aplicare a programelor naționale de control al poluării atmosferice, cu privire la proiectele lor de programe de control al poluării atmosferice și la toate actualizările efectuate înainte de finalizarea acestora. Aceste consultări includ autoritățile locale sau regionale responsabile cu implementarea politicilor de reducere a emisiilor în zone și/sau aglomerări specificate și nu exclud zonele și/sau aglomerările situate în cel puțin două state membre.
5a. Statele membre desemnează propriul organism de experți independent pentru a efectua o revizuire a proiectelor de programe naționale de control al poluării atmosferice care să evalueze acuratețea informațiilor și gradul de adecvare al politicilor și măsurilor cuprinse în aceste programe. Rezultatele acestei revizuiri sunt făcute publice înainte de publicarea proiectelor de programe naționale de control al poluării atmosferice pentru a facilita participarea semnificativă a publicului.
8. Comisia stabilește orientări privind elaborarea și punerea în aplicare a programelor naționale de control al poluării atmosferice.
9. Comisia stabilește, de asemenea, sub forma unor acte de punere în aplicare, formatul și informațiile necesare privind programele naționale de control al poluării atmosferice elaborate de statele membre. Aceste acte de punere în aplicare se adoptă în conformitate cu procedura de examinare menționată la articolul 14.
Pentru a asigura un format armonizat al programelor naționale de control al poluării atmosferice, este necesar un act de punere în aplicare.
Statele membre pregătesc și actualizează anual inventarele naționale de emisii pentru poluanții menționați în tabelul B din anexa I, în conformitate cu cerințele stabilite în anexă.
Amendament lingvistic - nu s-a votat.
7. Statele membre elaborează inventarele de emisii, inclusiv, dacă este cazul, inventarele ajustate de emisii, estimările de emisii și raportul informativ de inventariere în conformitate cu anexa IV.
Inventarele ajustate de emisii sunt elaborate doar în cazul în care statele membre optează pentru flexibilitatea prevăzută la articolul 5 alineatul (3).
1. Statele membre monitorizează impactul negativ al poluării atmosferice asupra ecosistemelor în conformitate cu cerințele prevăzute în anexa V.
2. Statele membre coordonează monitorizarea impactului poluării atmosferice prin intermediul altor programe de monitorizare instituite în temeiul legislației Uniunii, inclusiv al Directivei 2008/50/CE și al Directivei 2000/60/CE a Parlamentului European și a Consiliului30.
1. Statele membre transmit Comisiei programele lor naționale de control al poluării atmosferice [în termen de trei luni de la data menționată la articolul 17 – a se introduce data de către OP] și, ulterior, la fiecare doi ani, actualizări ale acestora.
1. Statele membre transmit Comisiei programele lor naționale de control al poluării atmosferice până la ...* și, ulterior, la fiecare doi ani, actualizări ale acestora.
*JO: a se introduce data: șase luni de la data intrării în vigoare a prezentei directive.
2. Începând cu anul 2017, statele membre transmit Comisiei și Agenției Europene de Mediu, în conformitate cu termenele de raportare stabilite la anexa I, inventarele naționale ale emisiilor, estimările emisiilor, inventarele de emisii împărțite pe regiuni, inventarele privind sursele punctuale de mari dimensiuni și rapoartele menționate la articolul 7 alineatele (1), (2) și (3) și, unde este cazul, cele prevăzute la articolul 7 alineatele (5) și (6).
4. Comisia, cu sprijinul Agenției Europene de Mediu și al statelor membre, revizuiește periodic informațiile din inventarele naționale de emisii și programele naționale de control al poluării atmosferice. Această revizuire include următoarele:
1. Comisia transmite Parlamentului European și Consiliului, o dată la 30 de luni de la ...*, un raport cu privire la punerea în aplicare a prezentei directive Prin acest demers, Comisia evaluează:
*JO: a se introduce data intrării în vigoare a prezentei directive.
2. Rapoartele menționate la alineatul (1) includ o evaluare a efectelor asupra sănătății și a mediului și a efectelor socioeconomice ale prezentei directive, inclusiv a impactului asupra sistemelor de sănătate ale statelor membre și a costurilor neimplementării. Comisia face aceste rapoarte publice.
Comunicarea COM(2013)0918 prevede că Comisia Europeană va institui un Forum pentru aer curat pentru a facilita implementarea coordonată a prezentei directive o dată la doi ani. Acest forum ar trebui să emită orientări pentru autoritățile naționale responsabile cu implementarea Directivei PNE și a altor acte legislative ale Uniunii privind calitatea aerului.
2a. Statele membre se asigură că publicul interesat are acces la căi de atac administrative sau juridice împotriva acțiunilor sau omisiunilor autorităților competente sau ale persoanelor private ce nu respectă prezenta directivă.
Statele membre învecinate ar trebui să organizeze consultări și să elaboreze planuri comune de eliminare sau de reducere a emisiilor, mai ales în cazurile în care există regiuni industriale adiacente.
2. Competența de a adopta acte delegate menționată la articolul 6 alineatul (7), la articolul 7 alineatul (9) și la articolul 8 alineatul (3) se conferă Comisiei pentru o perioadă de cinci ani de la …* Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opun prelungirii respective cel târziu cu trei luni înainte de încheierea fiecărei perioade.
* JO: a se introduce data intrării în vigoare a prezentei directive.
Comisia ar trebui să fie în măsură să asigure faptul că sancțiunile sunt efective și proporționale în și între statele membre, mai ales dată fiind natura poluării atmosferice, ce nu cunoaște granițe.
În cazul în care un stat membru își încalcă obligațiile în conformitate cu Directiva privind plafoanele naționale de emisie, este important ca autoritățile locale să fie protejate, multe dintre acestea desfășurându-și activitatea cu bugete restrânse, și să nu fie împovărate cu amenzi în urma unei proceduri de constatare a neîndeplinirii obligațiilor.
Anexa II – Tabelul a
Tabelul (a): Angajamentele de reducere a emisiilor de dioxid de sulf (SO2), de oxizi de azot (NOx) și de compuși organici volatili nemetanici (COVnm). Combustibili vânduți, anul de referință 2005.
Pentru orice an începând din 2030
Pentru orice an din 2020 până în 2024
Pentru orice an din 2025 până în 2029
Cifrele aferente reducerii emisiilor la nivel național pentru anii 2025 și 2030 pe baza evaluării impactului realizată de Parlamentul European și varianta cea mai rentabilă de reducere a emisiilor ținând seama de politicile din domeniul climei și al energiei.
Anexa II – Tabelul b
Tabelul (b): Angajamentele de reducere a emisiilor de amoniac (NH3), de particule fine în suspensie (PM2,5) și de metan (CH4).Combustibili vânduți, anul de referință 2005.
Reducerea emisiilor de CH4 comparativ cu anul 2005
Tabelul (b): Angajamentele de reducere a emisiilor de amoniac (NH3), de particule fine în suspensie (PM2,5) și de metan (CH4). Combustibili vânduți, anul de referință 2005.
NH3 și PM2.5: Cifrele aferente reducerii emisiilor la nivel național pentru anii 2025 și 2030 pe baza evaluării impactului realizată de Parlamentul European și varianta cea mai rentabilă de reducere a emisiilor ținând seama de politicile din domeniul climei și al energiei. În cazul metanului, se menține propunerea Comisiei.
Anexa II – Tabelul ba (nou)
Tabelul (ba): Angajamentele de reducere a emisiilor de mercur (Hg) comparativ cu anul 2005*
*Cifrele se bazează pe metodologia utilizată în studiul elaborat de Serviciul de Cercetare al Parlamentului European, intitulat „Calitatea aerului – Evaluare suplimentară a impactului privind interacțiunile dintre politica privind calitatea aerului și politica privind clima și energia ale UE”, scenariul referitor la politica privind clima și energia (PCE) de reducere a decalajului cu 75 %, incluzând cadrul de politici privind clima și energia pentru 2030, astfel cum a fost stabilit în comunicarea Comisiei intitulată „Un cadru pentru politica privind clima și energia în perioada 2020-2030”.
Anexa III – partea 1 – secțiunea A – punctul 1 – litera ga (nouă)
Introducerea plantelor cu conținut ridicat de aminoacizi sau proteine în iarba de pășune (de exemplu prin subînsămânțarea în pajiștile temporare) crește fertilitatea solului și reduce, de asemenea, costul furajelor, de exemplu al celor din importuri de soia.
Anexa III – partea 1 – secțiunea A – punctul 1 – litera gb (nouă)
Abordările mai globale privind practicile agricole pot avea efecte importante asupra reducerii emisiilor de amoniac și, de asemenea, pot avea beneficii suplimentare semnificative pentru mediu (sol, biodiversitate, apă). Practici precum rotația culturilor îmbunătățesc în mod semnificativ calitatea solului și pot reduce dependența fermierilor de aporturi artificiale. Practici precum pășunatul extensiv pot contribui la sporirea biodiversității, la reducerea emisiilor de gaze cu efect de seră și a poluării atmosferice și sunt benefice pentru bunăstarea animalelor.
Anexa III – partea 1 – secțiunea A – punctul 1 – litera gc (nouă)
Anexa III – partea 1 – secțiunea A – punctul 4 – litera l – partea introductivă (amendamentul privește Anexa III – partea 1 – secțiunea A – punctul 4 – litera a – partea introductivă din textul în EN)
(a) reducerea emisiilor generate de aplicarea gunoiului de grajd lichid și solid pe terenuri arabile și pășuni, utilizând metode care reduc emisiile cu cel puțin 30 % în comparație cu metoda de referință descrisă în documentul orientativ privind amoniacul și în următoarele condiții:
Anexa III – partea 1 – secțiunea A – punctul 4 – litera l – subpunctul ii (amendamentul privește Anexa III – partea 1 – secțiunea A – punctul 4 – litera a – subpunctul ii din textul în EN)
(ii) gunoiul de grajd solid și lichid nu se împrăștie atunci când terenul în cauză este saturat cu apă, inundat, înghețat sau acoperit cu zăpadă;
Anexa III – partea 1 – secțiunea A – punctul 4 – litera m – partea introductivă (amendamentul privește Anexa III – partea 1 – secțiunea A – punctul 4 – litera b – partea introductivă din textul în EN)
(b) reducerea emisiilor rezultate din depozitarea gunoiului de grajd în afara adăposturilor pentru animale, prin următoarele metode:
Anexa III – partea 1 – secțiunea A – punctul 4 – litera m – subpunctul i (amendamentul privește Anexa III – partea 1 – secțiunea A – punctul 4 – litera b – subpunctul i din textul în EN)
(i) pentru depozitele de gunoi de grajd lichid construite după 1 ianuarie 2022, se utilizează sisteme sau tehnici de depozitare cu nivel scăzut de emisii, despre care s-a demonstrat că reduc emisiile de amoniac cu cel puțin 60 % în comparație cu metoda de referință descrisă în documentul orientativ privind amoniacul, iar pentru depozitele existente – cu cel puțin 40 %;
(i) pentru depozitele de gunoi de grajd lichid construite după 1 ianuarie 2022, utilizarea unor sisteme sau tehnici de depozitare cu nivel scăzut de emisii, despre care s-a demonstrat că reduc emisiile de amoniac cu cel puțin 60 % în comparație cu metoda de referință descrisă în documentul orientativ privind amoniacul, iar pentru depozitele existente – cu cel puțin 40 %;
Anexa III – partea 1 – secțiunea A – punctul 4 – litera n (amendamentul privește Anexa III – partea 1 – secțiunea A – punctul 4 – litera c din textul în EN)
(c) reducerea emisiilor generate de adăposturile pentru animale, prin utilizarea unor sisteme despre care s-a demonstrat că reduc emisiile de amoniac cu cel puțin 20 % în comparație cu metoda de referință descrisă în documentul orientativ privind amoniacul;
Anexa III – partea 1 – secțiunea A – punctul 4 – litera o (amendamentul privește Anexa III – partea 1 – secțiunea A – punctul 4 – litera d din textul în EN)
(d) reducerea emisiilor rezultate din gunoiul de grajd, prin utilizarea unor strategii de hrănire cu conținut redus de proteine, despre care s-a demonstrat că reduc emisiile de amoniac cu cel puțin 10 % în comparație cu metoda de referință descrisă în documentul orientativ privind amoniacul.
Anexa III – partea 1 – secțiunea Ab (nouă)
Ab. Măsuri pentru controlul emisiilor de oxizi de azot și de particule în suspensie în zonele urbane
- planuri de mobilitate urbană sustenabile care includ măsuri precum zone cu emisii reduse, taxarea congestiei din trafic, controlul parcărilor, limitări de viteză, sisteme de folosire în comun a autoturismelor și implementarea infrastructurii de încărcare alternativă;
- promovarea transferului modal pentru a încuraja utilizarea bicicletelor, mersul pe jos și folosirea mijloacelor de transport în comun;
- planuri sustenabile pentru transportul urban de mărfuri, cum ar fi introducerea centrelor de consolidare, alături de măsuri de încurajare a trecerii transportului de mărfuri regional de pe șosele pe apă și pe trenuri electrice;
- utilizarea sistemului de planificare pentru a aborda problema emisiilor rezultate din noi evoluții și sisteme de cazane; măsuri de modernizare a clădirilor existente în vederea îmbunătățirii eficienței energetice;
- sisteme de modernizare pentru promovarea înlocuirii instalațiilor de ardere casnice vechi cu o mai bună izolare a clădirilor, pompe de căldură, păcură ușoară, instalații noi cu pelete de lemn, încălzire centrală sau cu gaz;
- stimulente economice și fiscale pentru încurajarea folosirii dispozitivelor de încălzire cu emisii scăzute;
- interzicerea arderii de combustibili solizi în zonele rezidențiale și alte zone sensibile cu scopul de a proteja sănătatea grupurilor vulnerabile, inclusiv a copiilor;
- asigurarea faptului că emisiile cauzate de lucrările de construcții sunt reduse la minimum prin introducerea și punerea în aplicare a politicilor pentru reducerea și monitorizarea prafului din construcții și stabilirea unor limite de emisie pentru echipamentele mobile fără destinație rutieră (NRMM);
- revizuirea ratelor de impozitare a vehiculelor pentru a ține seama de emisiile reale mai ridicate ale autoturismelor diesel și ale vehiculelor pe benzină cu injecție directă, cu scopul de a încuraja vânzarea de vehicule mai puțin poluante;
- achiziții publice și stimulente fiscale pentru încurajarea adoptării rapide a vehiculelor cu emisii ultrascăzute;
- sprijin pentru postechiparea camioanelor, autobuzelor, taxiurilor și echipamentelor diesel cu filtre de particule UNECE REC clasa IV;
- reglementarea emisiilor cauzate de echipamentele de construcții și alte echipamente mobile fără destinație rutieră care sunt folosite în zonele dens populate (inclusiv prin postechipare);
- campanii de sensibilizare și alerte.
Anexa III – partea 1 – secțiunea Ca (nouă)
Furtunurile tradiționale de la pompele de alimentare nu sunt complet etanșe. Astfel au loc scăpări de hidrocarburi, care creează ozon troposferic. Extrapolarea a arătat că volumul emisiilor de hidrocarburi de la pompele de alimentare din Europa poate fi estimat la aproximativ 45 de milioane de litri pe an. Un sistem de alimentare modern, fără emisii, ar putea preveni emisiile de hidrocarburi.
În această chestiune există suprapuneri și sinergii cu mai multe domenii de politică, nu doar cu politica în materie de schimbări climatice. Prin urmare, agricultura, industria, mediul economic rural și conservarea naturii trebuie, de asemenea, incluse.
Anexa III – partea 2 – punctul 1 – litera da (nouă)
Anexa III – partea 2 – punctul 8 – litera x (amendamentul privește Anexa III – partea 2 – punctul 1 – litera e din textul în EN)
Mai multe informații despre impactul poluării atmosferice vor contribui la îmbunătățirea nivelului de implicare a publicului în politica privind poluarea atmosferică și, în special, la formularea și punerea în aplicare a PNCPA.
Anexa III – partea 2 – punctul 2 – litera ba (nouă)
Anexa III – partea 2 – punctul 2 – litera bb (nouă)
JO C 451, 16.12.2014, p. 134.
JO C 415, 20.11.2014, p. 23.
Procesul decizional bazat pe dovezi științifice trebuie să reprezinte cheia de boltă a legislației UE. Legislația ar trebui să aibă la bază evaluări de impact solide și cuprinzătoare, care să explice de ce legislația are în vedere atât principiul necesității, cât și pe cel al proporționalității proprii, și care să determine dacă e mai bine să se întreprindă acțiuni la nivel UE. În cazul calității aerului, răspunsul este clar: acesta este un aspect legat de mediu și de sănătatea umană ce nu cunoaște granițe și care afectează profund toți cetățenii UE și necesită măsuri imediate.
După ani de marginalizare politică, poluarea atmosferică a revenit în capul agendei politice ca preocupare majoră pentru sănătatea publică. Calitatea deficitară a aerului contribuie la decese premature, la absențe medicale de la serviciu, la importante costuri în domeniul sănătății, la pierderi de productivitate, de producție agricolă și la pagube imobiliare. În Europa, costurile externe totale în materie de sănătate asociate poluării atmosferice sunt estimate la 330-940 miliarde EUR pe an. Totodată, din ce în ce mai multe dovezi arată că depunerile de azot atmosferic duc la schimbări ale mediului înconjurător - diversitate redusă a vegetației la sol, creștere vegetativă redusă și proprietăți nutritive dezechilibrate, ca urmare a eutroficării și acidifierii.
Deși s-au întreprins acțiuni pentru reducerea poluării atmosferice în Uniune, numeroase state membre nu respectă standardele convenite. Totodată, UE este încă departe de respectarea obiectivului său pe termen lung, acela de a adopta și respecta limitele de poluare recomandate prin orientările din 2005 privind calitatea aerului ale OMS. La 18 decembrie 2013, Comisia a publicat îndelung-așteptatul pachet „Aer curat”, însoțit de o evaluare a impactului substanțială. Pachetul identifică măsuri care să asigure faptul că actualele obiective sunt atinse pe termen scurt și stabilește noi obiective pentru calitatea aerului pentru perioada de până în 2030. Pachetul cuprinde patru elemente: programul „Aer curat pentru Europa”; o propunere de decizie de ratificare a modificării din 2012 la Protocolul de la Göteborg la Convenția CEE-ONU privind poluarea atmosferică transfrontalieră pe distanțe lungi, în numele UE; o propunere de nouă directivă privind reducerea poluării provenite de la instalațiile de combustie de dimensiuni medii, cum ar fi centralele energetice pentru clădirile mari și instalațiile industriale de mici dimensiuni; și propunerea legislativă pe care se bazează acest raport, revizuirea directivei din 2001 privind plafoanele naționale de emisii.
Propunerea Comisiei abrogă și înlocuiește actuala Directivă privind plafoanele naționale de emisii, stabilind noi plafoane ale emisiilor de dioxid de sulf, oxizi de azot, amoniac și compuși organici volatili nemetanici, pentru 2020 și 2030. Aceasta ar extinde, de asemenea, domeniul de aplicare a directivei pentru a acoperi particulele în suspensie (PM2,5) începând cu 2020 și — pentru a introduce o sinergie importantă cu legislația privind schimbările climatice — metanul, din 2030. Obiectivele pentru 2020 reflectă plafoanele care au fost convenite la nivel internațional în temeiul Protocolului de la Göteborg.
Noile obiective prevăzute de propunere pentru 2030 sunt cel mai complicat element, cu limite diferite pentru fiecare stat membru și pentru fiecare substanță poluantă. Ideea de bază este realizarea a 70 % din reducerea maximă posibilă din punct de vedere tehnic în termeni de impact asupra sănătății, astfel cum este definită de OMS; Comisia a stabilit ulterior limitele pentru fiecare din statele membre, în funcție de analizarea domeniilor în care se pot lua cele mai rentabile măsuri. Textul Comisiei impune, de asemenea, statelor membre să adopte programe naționale de control al poluării atmosferice, care să fie actualizate o dată la doi ani.
Cu toate că propunerea inițială a Comisiei pentru o Directivă revizuită privind plafoanele naționale de emisii a fost publicată cu aproape 16 luni în urmă, prima lectură de către colegislatori a fost întârziată ca urmare a începutului noului mandat al Parlamentului European și al Comisiei, precum și ca urmare a unor lungi discuții între statele membre și Comisie în ceea ce privește scenariile inițiale de referință din propunere, utilizate pentru stabilirea obiectivelor de reducere pentru anul 2030. Utilizând acest timp suplimentar la începutul legislaturii, Comisia pentru mediu, sănătate publică și siguranță alimentară a Parlamentului European a comandat o evaluare suplimentară a impactului, publicată în octombrie 2014, pentru a investiga interacțiunile dintre politica UE privind calitatea aerului și politica privind clima și energia pentru 2030, propusă de Comisie la începutul anului 2014.
Au existat, de asemenea, incertitudini cu privire la perspectivele propunerii, după includerea sa în anexa II (lista de retrageri sau modificări ale propunerilor pendinte) din programul de lucru al Comisiei pentru 2015. Ca răspuns la preocupările statelor membre cu privire la costurile și impacturile cumulative ale noii legislații, Comisia avea în vedere retragerea propunerii; idee ferm respinsă de raportoare și de Parlamentul European, precum și de numeroase state membre și părți interesate afectate. Având în vedere avantajele evidente pentru sănătatea umană și mediu, Comisia a optat pentru menținerea propunerii, deși cu condiția puțin obișnuită că va fi modificată ca parte a procesului legislativ asociat pachetului privind clima și energia pentru 2030. În prezent, prima lectură poate începe cu adevărat.
Este important de remarcat faptul că raportoarea sprijină angajamentul din partea noii Comisii de a introduce reglementări mai inteligente și mai eficiente și de a reduce sarcinile administrative atât pentru întreprinderi, cât și pentru statele membre. Directiva privind plafoanele naționale de emisie nu ar trebui să facă excepție de la această abordare. În timp ce plafoanele pentru datele-limită stabilite în raport trebuie să stimuleze reducerea emisiilor, acestea ar trebui, de asemenea, să fie fixate la un nivel realist, realizabil, proporțional, bazat pe elemente concrete și care nu va avea un impact disproporționat asupra vreunui sector.
Raportoarea a abordat prezentul raport ghidată de principiul că o mai bună reglementare și protecția mediului nu se exclud reciproc. Ca atare, această directivă ar trebui să fie în concordanță cu ceilalți piloni ai politicii UE și aliniată la proiectele legislative conexe, acolo unde este posibil. Date fiabile, îmbunătățirea schimbului de informații, acordarea de atenție specială monitorizării și raportării, atât pentru plafoanele naționale de emisie, cât și pentru toate instrumentele de legislație de bază, vor fi cruciale pentru succesul pe termen lung al prezentei directive și este imperios necesar ca aceasta să răspundă acestor obiective.
În contextul cadrului de politici privind clima și energia pentru 2030, este probabil ca, în viitor, modificările aduse Directivei privind plafoanele naționale de emisie să fie făcute pe baza actelor legislative care stau la baza cadrului pentru 2030. Într-adevăr, UE a dedicat în ultimii zece ani o mare parte din atenția sa schimbărilor climatice, în detrimentul calității aerului. Acest lucru a dus la proliferarea de politici divergente și inconsecvente. De exemplu, politicile privind schimbările climatice au stimulat creșterea considerabilă a cotei de autovehicule pe motorină în parcul auto, o sursă majoră de oxizi de azot și de particule în suspensie, doar pentru că au emisii de CO2 mai reduse cu aproximativ 15 % la țeava de eșapament decât vehiculele alimentate cu benzină.
Există interacțiuni importante între politicile climatice și cele privind calitatea aerului. Ținând cont de aceste aspecte, raportoarea a ales să mențină metanul în domeniul de aplicare al prezentei directive. Emisiile de metan sunt deja reglementate prin legislația UE în vigoare, de exemplu direct prin Directiva privind depozitele de deșeuri, și indirect, prin Decizia privind partajarea eforturilor, deoarece este un gaz cu puternic efect de seră. Cu toate acestea, metanul este, de asemenea, unul dintre precursorii importanți ai ozonului și, prin urmare, este important să fie vizat în mod specific în această legislație.
Pentru a asigura progrese în direcția atingerii obiectivelor pentru 2030, raportoarea a adăugat obiective pe deplin obligatorii pentru 2025 pentru toți poluanții, cu excepția amoniacului. Obiectivul Comisiei în materie de amoniac pentru anul 2030 va fi dificil de realizat în unele state membre, în special în cele cu sectoare agricole importante, un anumit grad de flexibilitate fiind extrem de important, deoarece nivelurile de amoniac sunt dificil de redus în mod rapid și eficient. Din acest motiv, și din cauza faptului că nu există flexibilitate pentru acest poluant în propunerea Comisiei, am optat doar pentru o limită pentru 2030.
De asemenea, raportoarea a ales să elimine flexibilitatea care permitea compensări pentru reducerile emisiilor de oxizi de azot, dioxizi de sulf și alte particule în suspensie generate de transportul internațional de mărfuri. O dispoziție în favoarea reducerii emisiilor maritime în loc de emisiile terestre ar fi extrem de dificil de aplicat și de monitorizat în practică. De asemenea, flexibilitatea nu s-ar aplica în mod egal pentru toate statele membre, dat fiind că țările fără ieșire la mare ar fi excluse.
Statele membre trebuie să fie pe deplin informate cu privire la rezultatele lor în îndeplinirea angajamentelor lor specifice de reducere a emisiilor. În cazul în care statele membre riscă să nu își îndeplinească obligațiile, ar trebui să existe măsuri în vigoare pentru identificarea timpurie a problemei; acest lucru va permite țărilor să ia măsuri corective. Este esențial ca Comisia să îndeplinească un rol de supraveghere cuprinzătoare și de alertă timpurie în acest sens, fie pentru a veni în sprijinul statelor membre în ceea ce privește componentele esențiale ale programului lor național fie, în cele mai grave cazuri, ajutându-le să ia măsurile necesare. În cazul în care sunt necesare proceduri de constatare a neîndeplinirii obligațiilor, Comisia ar trebui să ia măsuri, dar acest lucru nu trebuie să fie considerat doar din perspectivă punitivă; ar trebui să fie considerată o soluție de ultimă instanță.
Raportoarea recunoaște că anumite obiective ar putea fi dificil de atins pentru statele membre, iar în unele situații UE trebuie să acorde asistență dacă dorește o mai bună transpunere. Raportoarea consideră calitatea aerului drept un bun public; ca atare, statele membre trebuie să aibă posibilitatea de a beneficia de finanțare din partea UE. Prin urmare, este necesar să se caute modalități noi și inovatoare pentru a finanța reduceri ale emisiilor.
De exemplu, politica agricolă comună (PAC) este o importantă resursă financiară și recentul acord interinstituțional de reformă a PAC în 2013 a inclus un accent sporit pe introducerea unor măsuri mai ecologice în agricultura europeană. Raportoarea este de părere că calitatea aerului ar trebui să facă parte din această categorie ca orice alte bunuri publice, având în vedere faptul că sectorul agricol este o sursă importantă de emisii de amoniac și metan.
În sfârșit, este important să se recunoască în mod adecvat că Directiva privind plafoanele naționale de emisie este cadrul legislativ european de bază pentru calitatea aerului și, fără aplicarea unei legislații de bază eficace, statele membre nu își vor putea îndeplini obiectivele de reducere a emisiilor. Cu alte cuvinte, o înăsprire a standardelor de calitate a aerului ar fi inutilă dacă nu se procedează la reducerea clară a poluării provenind de la sursele principale.
Sectorul automobilelor este un exemplu elocvent: este esențial ca Comisia să prezinte mult-așteptatul său Regulament privind standardul de emisii Euro 6c, de introducere a emisiilor efective în trafic în ceea ce privește cerințele de omologare de tip pentru vehiculele noi. În opinia raportoarei, aplicarea de sancțiuni pentru nerespectarea limitelor de oxizi de azot este extrem de dificil de justificat în cazul în care standardele de testare nu sunt adecvate scopului și subestimează în mod semnificativ emisiile în condiții de drum.
Recunoscând acest lucru, raportoarea consideră, de asemenea, că este imperativ ca autoritățile competente să dispună de atribuțiile necesare pentru a se asigura că pot să ia toate măsurile necesare pentru a se conforma legislației relevante pentru îndeplinirea limitelor pentru 2030. Un prim exemplu de astfel de acțiuni ar fi introducerea de zone cu nivel scăzut de emisii, un sistem de taxe pe poluarea rutieră care să vizeze reducerea emisiilor provenite de la autovehiculele diesel în zonele urbane cele mai afectate de emisiile de oxizi de azot și de particule în suspensie.
AVIZ al Comisiei pentru industrie, cercetare și energie (22.4.2015)
Raportor pentru aviz: Adam Gierek
Emisiile antropice de gaze și particule sunt în mare parte rezultatul arderii incomplete a combustibililor în sistemele de încălzire, în producerea de energie și în transport, al unor procese chimice industriale și al abraziunii generate de mijloacele de transport cu roți. Intensitatea acestora poate avea un caracter sezonier determinat, printre altele, de așa-numitele emisii scăzute.
Obiectivul urmărit de propunerea de directivă a Parlamentului European și a Consiliului este stabilirea unor noi limite naționale de emisie pentru cele mai importante tipuri de poluanți atmosferici. Directiva propusă urmărește să înlocuiască actuala Directivă 2001/81/CE privind plafoanele naționale de emisie pentru anumiți poluanți atmosferici până în 2010 și să adapteze legislația UE la angajamentele sale internaționale rezultate din Protocolul de la Göteborg din 1999. Scopul propunerii este să reducă amenințările potențiale la adresa sănătății umane, a mediului și a climei. Propunerea este rezultatul revizuirii politicii UE în materie de protecție atmosferică și face parte dintr-un nou pachet legislativ al UE.
Pe lângă adaptarea legislației UE la prevederile modificate ale Protocolului menționat, directiva propusă prevede modificări - și anume o intensificare graduală a angajamentelor de reducere din 2020 până în 2030 și ulterior - cu privire la patru tipuri de gaze poluante menționate în directiva actuală (dioxid de sulf, oxizi de azot, compuși organici volatili nemetanici și amoniac), cu privire la particulele în suspensie cu un diametru de cel puțin 2,5 microni (în conformitate cu Protocolul modificat) și cu privire la emisiile de metan. În cadrul obiectivelor acestor planuri ambițioase de reducere a poluanților, propunerea de directivă prevede plafoane de emisii pe termen mediu, până în 2025.
Angajamentele statelor membre privind reducerea emisiilor sunt exprimate ca procentaj de reducere a emisiilor, calculat între cantitatea totală a unui anume tip de poluant pentru anul de referință (2005) și cantitatea totală a emisiilor de acel tip de poluant eliberate în atmosferă în anul calendaristic vizat. Directiva obligă statele membre să elaboreze programe naționale pentru reducerea emisiilor și să le actualizeze în mod regulat (la fiecare doi ani). Aceste programe ar trebui să conțină o descriere a activităților care permit statelor membre să evalueze consecințele financiare ale atingerii obiectivelor de reducere. În plus, statele membre ar trebui să aibă obligația de a monitoriza emisiile de poluanți atmosferici și de a elabora bilanțuri naționale și estimări ale emisiilor. Atât programele naționale, cât și bilanțurile emisiilor trebuie prezentate Comisiei.
Directiva propusă introduce, de asemenea, o modificare minoră în Directiva 2003/35/CE de instituire a participării publicului la elaborarea anumitor planuri și programe privind mediul. Această modificare constă într-o referință la o prevedere privind programele naționale pentru reducerea emisiilor.
Necesitatea modificării Directivei 2003/35/CE a Parlamentului European și a Consiliului a apărut, printre altele, ca urmare a acidifierii solului, eutrofizării apei și schimbării climatice progresive. Astfel, a devenit necesară elaborarea unui nou act legislativ care să consolideze prevederile care au fost deja puse în aplicare.
Cele mai importante sunt amendamentele referitoare la prevederile legale legate de participarea publicului la elaborarea anumitor planuri și programe privind mediul. Prin urmare, în anexa I a directivei menționate a fost introdusă o referință la prevederile naționale care reglementează monitorizarea poluării atmosferice.
Poziția raportorului pentru aviz
Raportorul pentru aviz salută propunerea privind o nouă directivă a Parlamentului European și a Consiliului. Totuși, trebuie precizat faptul că elementele sale de bază au fost formulate cu un sfert de secol în urmă, iar propunerea nu menționează necesitatea îmbunătățirii reglementării și monitorizării acestor emisii, în special la nivel local, prin perfecționarea metodelor de măsurare.
1) Propunerea nu a luat în considerare toate emisiile de particule, cum ar fi emisiile de particule în suspensie cu un diametru mai mic de 2,5 microni și în special cele mai periculoase particule pentru sănătatea umană și climă, de dimensiuni nanometrice.
2) Nu a luat în considerare hidrocarburile aromatice clorurate, și anume dioxinele.
3) O problemă importantă și pertinentă este caracterul sezonier al emisiilor, în special creșterea emisiilor în perioadele în care se folosesc sisteme de încălzire, inclusiv a așa-numitelor emisii scăzute.
4) Având în vedere că răspândirea emisiilor nu ține seama de granițe, țările maritime, precum și transportul maritim și cel aerian nu ar trebui să fie scutite de obligația de a-și reduce emisiile. Țările nu ar trebui să își poată evalua emisiile de manieră „flexibilă”.
5) Un gaz periculos emis antropic, deși nu este produs antropic în cantități mari, este hidrogenul sulfurat (H2S).Se cunosc metode bacteriene pentru rafinarea țițeiului cu conținut mare de sulf pe durata transportului maritim, care emit în atmosferă cantități importante din acest gaz toxic (H2S).
6) Totuși, din punct de vedere formal, în special cu privire la referințele la diferitele anexe ale propunerilor Comisiei, există o lipsă generală de transparență în proiectul de directivă al Comisiei. Acest document legal ar trebui - în opinia raportorului pentru aviz - să aibă propriile anexe și ar trebui cel puțin să indice mai exact la care document specific se referă anexele.
(4a) Statele membre și Uniunea s-au angajat să își reducă emisiile de mercur ca parte din punerea în aplicare a Convenției de la Minamata privind mercurul.
Prezenta directivă ar trebui să contribuie la reducerea emisiilor de mercur din UE în conformitate cu Strategia comunitară privind mercurul din 2005 și Convenția de la Minamata privind mercurul la care statele membre și Uniunea sunt părți.
(8a) Prezenta directivă ar trebui să contribuie la reducerea emisiilor de mercur din Uniune în conformitate cu Strategia comunitară privind mercurul din 2005 și Convenția de la Minamata privind mercurul la care statele membre și Uniunea sunt părți.
(9) Statele membre ar trebui să respecte angajamentele de reducere a emisiilor prevăzute în prezenta directivă pentru 2020, 2025 și 2030.
Angajamentele naționale de reducere a emisiilor ar trebui să fie obligatorii și pentru anul 2025, pentru „a atinge niveluri de calitate a aerului care să nu conducă la efecte negative semnificative și la riscuri asupra sănătății umane și asupra mediului”.
(9a) În stabilirea angajamentelor de reducere a emisiilor, se ține cont de eforturile depuse în trecut de statele membre.
(11) Pentru promovarea îndeplinirii angajamentelor de reducere a emisiilor la nivel național, într-un mod eficient din punct de vedere al costurilor, statele membre ar trebui să aibă dreptul să contabilizeze reducerea emisiilor provenite din traficul maritim internațional, în cazul în care emisiile din acest sector sunt mai mici decât nivelurile de emisii care ar rezulta în urma respectării standardelor impuse de dreptul Uniunii, printre care limitele conținutului de sulf din combustibili stabilite în Directiva 1999/32/CE a Consiliului21. În scopul verificării respectării plafoanelor naționale de emisie, a angajamentelor de reducere a emisiilor și a nivelurilor intermediare de emisii, statele membre și-ar putea adapta inventarele naționale de emisii în vederea obținerii unei mai bune înțelegeri științifice și a unor metodologii îmbunătățite cu privire la emisii. În cazul în care nu se respectă condițiile stabilite de prezenta directivă, Comisia ar putea să se opună utilizării de către un stat membru a oricăruia dintre aceste mecanisme de flexibilitate.
Se bazează pe amendamentul vizând eliminarea angajamentelor de reducere a metanului din prezenta directivă. În lipsa angajamentelor nu sunt necesare metode de îndeplinire în comun a acestora.
(12) Statele membre ar trebui să adopte și să pună în aplicare un program național de control al poluării atmosferice, în scopul de a îndeplini cerințele de reducere a emisiilor și de a contribui în mod eficient la realizarea obiectivelor Uniunii privind calitatea aerului. În acest sens, statele membre ar trebui să țină seama de necesitatea de a reduce emisiile în zonele și aglomerările afectate de concentrații excesive de poluanți atmosferici și/sau în zonele care contribuie în mod semnificativ la poluarea aerului din alte zone și aglomerări, inclusiv din țările învecinate. În acest scop, programele naționale de control al poluării atmosferice ar trebui să contribuie la punerea cu succes în aplicare a unor planuri privind calitatea aerului adoptate în conformitate cu articolul 23 din Directiva 2008/50/CE a Parlamentului European și a Consiliului23.
(26a) Țările candidate și potențial candidate ar trebui să își alinieze reglementările naționale la prezenta directivă în cel mai mare grad posibil.
Prezenta directivă se aplică emisiilor de poluanți menționați în anexa I, din toate sursele de pe teritoriul statelor membre, din zonele economice exclusive ale acestora și din zonele de control al poluării.
Prezenta directivă se aplică emisiilor de poluanți menționați în anexa I, din toate sursele antropice de pe teritoriul statelor membre, din zonele economice exclusive ale acestora și din zonele de control al poluării.
Domeniul de aplicare trebuie să fie exact și compatibil cu celelalte articole, cum ar fi articolul 4.
1. Statele membre își limitează cel puțin emisiile antropice anuale de dioxid de sulf (SO2), oxizi de azot (NOx), compuși organici volatili nemetanici (COVnm), amoniac (NH3), particule în suspensie (PM2,5) și mercur (Hg). Izolarea compușilor organici volatili nemetanici (COVnm) și a metanului (CH4) trebuie încadrată în contextul mai extins al reducerii emisiilor de gaze cu efect de seră.
Anexa II trebuie modificată corespunzător. Mercurul și compușii săi sunt foarte toxici pentru oameni, în special pentru dezvoltarea sistemului nervos. Prin inhalare, vaporii sunt rapid absorbiți în fluxul sanguin. Metabolismul microbian al mercurului depozitat poate crea metilmercur, o neurotoxină bine documentată, care are capacitatea de a se acumula în organisme și de a se concentra de-a lungul lanțurilor trofice.
2. Fără a aduce atingere alineatului (1), statele membre iau toate măsurile necesare care nu presupun costuri disproporționate pentru a limita emisiile lor antropice pentru anul 2025 de SO2, NOx, COVnm, NH3, PM2,5 și CH4. Nivelurile acestor emisii se stabilesc pe baza combustibililor vânduți, prin intermediul unei traiectorii de reducere liniare între nivelurile de emisii pentru 2020 și nivelurile de emisii definite de angajamentele naționale de reducere a emisiilor pentru 2030.
În situația în care emisiile pentru 2025 nu pot fi limitate în conformitate cu traiectoria stabilită, statele membre explică motivele în rapoartele pe care le transmit Comisiei în conformitate cu articolul 9.
Ca urmare a modificării articolului 4 alineatul (1) care prevede că angajamentele de reducere a emisiilor naționale ar trebui să fie obligatorii și pentru anul 2025.
b) emisiile din Insulele Canare, din departamentele franceze de peste mări, din Insulele Madeira și din Insulele Azore;
c) emisiile provenite de la traficul maritim național înspre și dinspre teritoriile menționate la litera (b);
d) emisiile provenite de la traficul maritim internațional, fără a aduce atingere articolului 5 alineatul (1).
Nu pot fi trecute cu vederea toate aceste emisii care, întocmai ca CO2, se mențin timp îndelungat în atmosferă și contribuie la schimbările climatice.
3a. Plafoanele de emisii antropice se determină prin deducerea cantității de emisii naturale din totalul emisiilor.
Referitor la emisiile naturale, de exemplu de oxizi de azot și particule în suspensie de pe terenurile agricole cultivate.
a) reducerea emisiilor are loc în zonele maritime care fac parte din apele teritoriale ale statelor membre, în zone economice exclusive sau în zone de control al poluării, în cazul în care au fost stabilite astfel de zone;
b) statele membre au adoptat și au pus în aplicare măsuri eficiente de monitorizare și de inspecție, pentru a asigura buna funcționare a acestui mecanism de flexibilitate;
c) statele membre au pus în aplicare măsuri pentru a înregistra reduceri ale emisiilor de NOx, SO2 și PM2,5 provenite de la traficul maritim internațional mai mari decât nivelurile de emisii care s-ar atinge prin respectarea standardelor Uniunii aplicabile emisiilor de NOx, SO2 și PM2,5 și au demonstrat un nivel adecvat de cuantificare a reducerilor suplimentare de emisii rezultate în urma aplicării acestor măsuri;
d) statele membre nu au compensat mai mult de 20 % din reducerile de emisii de NOx, SO2 și PM2,5 calculate în conformitate cu litera (c), cu condiția ca respectiva compensare să nu ducă la nerespectarea angajamentelor naționale de reducere a emisiilor pentru 2020 stabilite în anexa II.
2. Statele membre își pot executa în comun angajamentele de reducere a emisiilor de metan și nivelurile intermediare de emisii menționate în anexa II, cu condiția îndeplinirii următoarelor cerințe:
(a) să respecte toate cerințele și modalitățile aplicabile adoptate în temeiul legislației Uniunii, inclusiv în temeiul Deciziei nr. 406/2009/CE a Parlamentului European și a Consiliului;
(b) să fi adoptat și să fi pus în aplicare dispoziții eficiente pentru a asigura buna funcționare a acestei executări în comun.
În cazul în care se reușește evitarea unei duble reglementări a metanului în această directivă, prezentul alineat trebuie eliminat. În contextul politicii privind clima, metanul este inclus atât în Decizia privind partajarea eforturilor, cât și în Directiva privind ETS. Includerea metanului în revizuirea Directivei privind plafoanele naționale de emisie ar însemna o duplicare, ceea ce ar trebui evitat date fiind eforturile vizând „o mai bună reglementare” și „reglementarea adecvată și funcțională” (REFIT).
Statele membre se pot abate de la angajamentele naționale de reducere a emisiilor stabilite în anexa II, care se aplică din 2030, în măsura în care factorii tehnici și economici care au stat la baza estimării inițiale a obiectivelor s-au modificat.
Greșelile din trecut, legate de stabilirea de obiective pe baza unor scenarii care nu reflectă realitatea, ar trebui să servească drept lecție. În cazul în care estimările privind emisiile, factorii care determină emisiile sau circumstanțele economice sau tehnice se schimbă considerabil, trebuie să existe posibilitatea unei corectări a obiectivelor în funcție de poluant și stat membru. O astfel de posibilitate se propune în acest amendament, în corelație cu amendamentul la articolul 5 alineatul (1) privind mecanismul de flexibilitate în raport cu punctele sensibile, fără a afecta atingerea obiectivelor la nivel european.
Articolul 5 – alineatul 3 – paragraful 1 b (nou)
Statele membre transmit Comisiei un raport privind motivele care justifică abaterea de la obiective și solicită transferul creditelor. Comisia este împuternicită să adopte acte delegate în conformitate cu articolul 13 pentru elaborarea de metode și criterii, precum și cu privire la decizia legată de transferul creditelor de reducere a emisiilor.
În cazul în care Comisia nu ridică obiecții în termen de nouă luni de la data primirii raportului relevant menționat la articolul 7 alineatele (4), (5) și (6), statul membru în cauză consideră că aplicarea mecanismului de flexibilitate este acceptată și valabilă pentru anul respectiv.
Există în mod clar o problemă privind recurgerea la această flexibilitate, respectiv lipsa unor criterii clare în determinarea sa. Din acest motiv, propunerea Comisiei conține dispoziția ca însăși Comisia să arbitreze în această problemă.
6a. Dacă un stat membru constată într-un an că nu își poate respecta angajamentele de reducere a emisiilor prevăzute în anexa II, statul membru respectiv are posibilitatea de a îndeplini angajamentele prin calcularea mediei dintre emisiile naționale din anul respectiv și cele din anul anterior sau din ultimii doi ani, cu condiția ca media să nu depășească valoarea stabilită în angajament.
Într-un an se poate întâmpla ca anumite emisii să fie afectate semnificativ de condiții externe, cum ar fi condițiile meteorologice din timpul iernii sau seceta din timpul verii. Aceste condiții pot avea ca efect, de exemplu, variații în cererea de energie electrică și căldură și a posibilităților de a utiliza o producție fără emisii. Posibilitatea de a utiliza o medie echilibrează aceste fluctuații anuale.
În vederea îndeplinirii angajamentelor naționale de reducere a emisiilor relevante, statele membre includ, în măsura în care este necesar, măsurile de reducere a emisiilor prevăzute în partea 1 din anexa III sau măsuri cu un efect echivalent asupra mediului.
În vederea îndeplinirii angajamentelor naționale de reducere a emisiilor relevante, statele membre pot include măsurile de reducere a emisiilor prevăzute în partea 1 din anexa III sau măsuri cu un efect echivalent asupra mediului.
Partea I din anexa III stabilește măsurile care pot fi incluse în programele naționale de control al poluării atmosferice. Acestea sunt gândite ca orientări, lăsând statelor membre flexibilitate pentru a alege măsurile adecvate pentru îndeplinirea reducerilor de emisii cerute. Textul articolului trebuie să fie consecvent.
3. Programul național de control al poluării atmosferice se actualizează o dată la doi ani.
3. Programul național de control al poluării atmosferice se actualizează o dată la patru ani.
În propunere, se solicită actualizarea programelor o dată la doi ani. Acest interval dintre revizuiri este prea scurt și s-ar dovedi deopotrivă ineficient și costisitor atât pentru autoritățile competente, cât și pentru părțile interesate. În plus, actualizarea programelor nu ar trebui să presupună o revizuire sistematică, ci ar trebui să se aplice doar poluanților în cazul cărora e posibil ca angajamentele de reducere a emisiilor să nu fie realizate.
4. Fără a aduce atingere alineatului (3), politicile și măsurile de reducere a emisiilor incluse în cadrul programului național de control al poluării atmosferice se actualizează în termen de 12 luni, în oricare dintre următoarele cazuri:
4. Fără a aduce atingere alineatului (3), politicile și măsurile de reducere a emisiilor incluse în cadrul programului național de control al poluării atmosferice se actualizează în termen de 24 luni, atunci când:
Având în vedere timpul necesar pentru actualizarea unui plan, în cazul în care directiva nu este respectată ar trebui prevăzut un interval de doi ani pentru actualizarea planului.
Ca urmare a eliminării articolului 5 (mecanismele de flexibilitate).
5. Statele membre care optează pentru mecanismul de flexibilitate prevăzut la articolul 5 alineatul (2) furnizează un raport separat care să permită Comisiei să analizeze și să evalueze dacă sunt îndeplinite cerințele din dispoziția menționată anterior.
1. Statele membre asigură monitorizarea impactului negativ al poluării atmosferice asupra ecosistemelor în conformitate cu cerințele prevăzute în anexa V.
Statele membre transmit Comisiei programele lor naționale de control al poluării atmosferice [în termen de trei luni de la data menționată la articolul 17 – a se introduce data de către OP] și, ulterior, la fiecare doi ani, actualizări ale acestora.
Statele membre transmit Comisiei programele lor naționale de control al poluării atmosferice [în termen de trei luni de la data menționată la articolul 17 – a se introduce data de către OP] și, ulterior, la fiecare patru ani, actualizări ale acestora.
Dat fiind nivelul de complexitate al programelor naționale de control al poluării atmosferice, este important ca statele membre să dispună de timp suficient pentru actualizări.
31 Regulamentul (UE) nr. 525/2013 al Parlamentului European și al Consiliului din 21 mai 2013 privind un mecanism de monitorizare și de raportare a emisiilor de gaze cu efect de seră, precum și de raportare, la nivel național și al Uniunii, a altor informații relevante pentru schimbările climatice și de abrogare a Deciziei nr. 280/2004/CE (JO L 165, 18.6.2013, p. 13).
Se bazează pe eliminarea angajamentelor de reducere a metanului din prezenta directivă. În lipsa angajamentelor, nu este necesar să se raporteze emisiile de metan și estimările pentru metan în contextul Directivei privind plafoanele naționale de emisii.
Vizează impunerea caracterului obligatoriu al reducerii de emisii pentru 2025.
2. Rapoartele menționate la alineatul (1) trebuie să includă o evaluare a efectelor asupra mediului și a efectelor socioeconomice ale prezentei directive.
Este important să se garanteze analiza riguroasă a efectelor asupra mediului și a efectelor socioeconomice ale prezentei directive.
Uniunea și statele membre, după caz, continuă cooperarea bilaterală și multilaterală cu țările terțe și coordonarea în cadrul organizațiilor internaționale relevante precum Programul Organizației Națiunilor Unite pentru Mediu (UNEP), Comisia Economică pentru Europa a Națiunilor Unite (CEE-ONU), Organizația Maritimă Internațională (OMI) și Organizația Aviației Civile Internaționale (OACI), inclusiv prin schimb de informații, în materie de cercetare și dezvoltare în domeniul tehnic și științific, cu scopul de a îmbunătăți baza pentru reducerea de emisii. Statele membre organizează consultări la nivel transfrontalier privind pericolele comune pe care le reprezintă emisiile din regiuni industriale învecinate din respectivele state membre și elaborează planuri comune de eliminare sau reducere a respectivelor emisii.
2. Delegarea de competențe menționată la articolul 5 alineatul (3), articolul 6 alineatul (7), articolul 7 alineatul (9) și articolul 8 alineatul (3) se conferă Comisiei pentru o perioadă de timp nedeterminată, de la data intrării în vigoare a prezentei directive.
Completare de natură tehnică vizând transpunerea amendamentului la articolul 5 alineatele (1) și (3) cu privire la cele două mecanisme de flexibilitate suplimentare propuse.
Articolul 17 – alineatul 1 – paragraful 1
Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive cel târziu până la [optsprezece luni de la intrarea în vigoare – a se introduce data de către OP].
Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive cel târziu până la [24 de luni de la intrarea în vigoare – a se introduce data de către OP].
Este important să se garanteze că statele membre au timp suficient pentru a transpune pe deplin directiva în sistemele lor legislative naționale.
Articolul 18 – alineatul 1 – paragraful 2 – litera a
(a) articolul 1 și anexa I până la 31 decembrie 2019;
Anexa I – Secțiunea A – rândul 4
Propunerea de a include metanul în directivă începând cu anul 2030 ar depăși cadrul actualei legislații internaționale în materie de climă, determinând o povară administrativă suplimentară pentru industrie și statele membre fără a genera, în schimb, beneficii corespunzătoare pentru mediu.
Anexa I – Secțiunea C – rândul 5
Cifrele (limitele emisiilor) sunt preluate din scenariul reducerii decalajului cu 75 % formulat în evaluarea de impact a Comisiei, aceasta fiind opțiunea cea mai rentabilă deopotrivă potrivit evaluării de impact a Comisiei și evaluării de impact a Parlamentului European.